 CRNA GORA

 SKUPŠTINA OPŠTINE NIKŠIĆ

 Broj:01-030-135/1

 Nikšić, 3.7.2024. godine

Z A P I S N I K

Sa dvadesete sjednice Skupštine opštine Nikšić, održane 25.6.2024. godine.

 Sjednica je održana u sali 1 Skupštine opštine Nikšić i počela je sa radom u 10.25 časova.

Na osnovu evidencione liste, predsjednik Skupštine je konstatovao da, na početku sjednice, prisustvuje 35 odbornika i da postoji kvorum za rad i punovažno odlučivanje.

Sjednici nijesu prisustvovali odbornici: Aleksandra Vujović, Miodrag Davidović i Sonja Milatović.

 Pored odbornika, sjednici Skupštine prisustvovali su: predsjednik Opštine Marko Kovačević, potpredsjednici Opštine Mitar Goranović i Zoran Tomić, Sanja Antović, izvršna direktorica Društva sa ograničenom odgovornošću “Parking servis Nikšić,, , Željko Cicmil, izvršni direktor Društva sa ograničenom odgovornošću „Vodovod i kanalizacija“ Nikšić, Mileta Milatović, izvršni direktor Društva sa ograničenom odgovornošću „Komunalno“ Nikšić, starješine organa lokalne uprave i predstavnici medija.

 Po pozivu, nije bilo nevladinih organizacija prijavljenih za učešće na sjednici Skupštine, putem instituta „slobodna stolica“.

 Saglasno članu 69 Poslovnika o radu Skupštine opštine Nikšić, predsjednik Skupštine dao je na izjašnjenje Zapisnik sa devetnaeste sjednice Skupštine opštine Nikšić, održane 29.3.2024. godine.

 Skupština je sa 35 glasova "za", bez glasova "protiv" i bez "uzdržanih" glasova, usvojila

Z a p i s n i k

devetnaeste sjednice Skupštine opštine Nikšić, održane

29.3.2024. godine, bez primjedbi

 Predsjednik Skupštine je dao potrebna objašnjenja o predloženom dnevnom redu sjednice Skupštine i pojasnio da je sjednicu Skupštine sazvao u skladu sa članom 60 Poslovnika o radu Skupštine radi razmatranja tema koje nijesu realizovane u skladu sa Programom rada Skupštine za 2024. godinu u I kvartalu, kao i realizacije tema koje su planirane za II kvartal. Takođe, ukazala se potreba za donošenjem jednom broja odluka iz oblasti imovinsko - pravnih odnosa, komunalne oblasti i saobraćaja.

 Podsjetio je da je u pripremi sjednice, održana sjednica Kolegijuma na kojoj je dogovoren datum održavanja, dnevni red i način rada sjednice Skupštine.

Saglasno Poslovniku prešlo se na utvrđivanje dnevnog reda sjednice Skupštine.

Predlog dnevnog reda dostavljen je odbornicima u materijalima za sjednicu.

 Predsjednik Opštine, aktom broj 02-031-sl. od 17.06.2024. godine, dostavio je predlog za dopunu dnevnog reda sa predlogom akta, da se u dnevni red sjednice uvrsti -Predlog odluke o organizaciji vršenja povjerenih poslova premještanja nepropisno parkiranih vozila.

Predsjednik Opštine, aktom broj 02-031-sl od 18.06.2024.godine, dostavio je i predlog za izmjenu dnevnog reda, da se iz dnevnog reda sjednice Skupštine izostavi tačka 18 - Predlog odluke o davanju na korišćenje bez naknade lokalnom javnom emiteru ''Radio i televizija Nikšić'' zemljišta radi izgradnje studija za produkciju televizijskog igranog programa sa pratećim produkcionim sadržajima i objekta apartmanskog tipa za smještaj produkcijskih ekipa.

Proceduralno riječ je zatražio i dobio Boris Muratović.

Komentar je dao predsjednik Skupštine Nemanja Vuković.

Skupština se, saglasno Poslovniku o radu, prvo izjasnila o predlogu za izmjenu pa zatim o predlogu za dopunu dnevnog reda sjednice Skupštine.

Skupština je sa 35 glasova "za", bez glasova "protiv" i bez "uzdržanih" glasova usvojila predlog predsjednika Opštine da se iz dnevnog reda sjednice izostavi tačka 18 - Predlog odluke o davanju na korišćenje bez naknade lokalnom javnom emiteru ''Radio i televizija Nikšić'' zemljišta radi izgradnje studija za produkciju televizijskog igranog programa sa pratećim produkcionim sadržajima i objekta apartmanskog tipa za smještaj produkcijskih ekipa.

 Skupština je sa 21 glasom "za", bez glasova "protiv" i 14 "uzdržanih" glasova usvojila predlog predsjednika Opštine da se u dnevni red sjednice uvrsti, kao tačka dnevnog reda - Predlog odluke o organizaciji vršenja povjerenih poslova premještanja nepropisno parkiranih vozila.

 Predsjednik Skupštine je predložio da se Predlog odluke o organizaciji vršenja povjerenih poslova premještanja nepropisno parkiranih vozila razmatra kao sedma tačka.

 Prešlo se na utvrđivanje dnevnog reda u cjelini.

  Skupština je sa 35 glasova "za", bez glasova "protiv" i bez "uzdržanih" glasova, utvrdila sljedeći

D n e v n i r e d

1. Izvještaj o radu predsjednika Opštine i radu organa lokalne uprave i službi Opštine Nikšić za 2023. godinu;
2. Predlog odluke o završnom računu budžeta Opštine Nikšić za 2023. godinu;
3. Predlog odluke o javnom vodosnabdijevanju na teritoriji opštine Nikšić;
4. Predlog odluke o upravljanju komunalnim otpadnim vodama na teritoriji opštine Nikšić;
5. Predlog odluke o upravljanju atmosferskim vodama na teritoriji opštine Nikšić;
6. Predlog odluke o načinu privremenog skladištenja neopasnog građevinskog otpada i uslovima zaštite životne sredine;
7. Predlog odluke o organizaciji vršenja povjerenih poslova premještanja nepropisno parkiranih vozila.
8. Predlog odluke o raspisivanju oglasa o javnom nadmetanju za prenos prava svojine na građevinsko zemljište u skladu sa Detaljnim urbanističkim planom za prostor između ulica Serdara Šćepana, Narodne omladine i Velimira Jakića;
9. Predlog odluke o prodaji zemljišta „Green Gvozd“ - u d.o.o. Podgorica radi izgradnje stubova i dalekovoda 110 KV u obuhvatu Lokalne studije lokacije Gvozd;
10. Predlog odluke o prodaji građevinskog zemljišta Radović Milici i Drašković Radovanu radi dokompletiranja urbanističke parcele broj 4 (blok 51) u obuhvatu Detaljnog urbanističkog plana "Rastoci 1";
11. Predlog odluke o prodaji građevinskog zemljišta Veselinu Miljaniću radi dokompletiranja urbanističke parcele broj 3 (blok 51) u obuhvatu Detaljnog urbanističkog plana "Rastoci 1";
12. Predlog odluke o prodaji građevinskog zemljišta Ljubiši Raoniću radi dokompletiranja urbanističkih parcela broj 5, 6, 7 i 8 (blok 38) u obuhvatu Detaljnog urbanističkog plana "Rastoci 1";
13. Predlog odluke o razmjeni nepokretnosti radi izgradnje Ulice 7 i kompletiranja urbanističkih parcela u obuhvatu Detaljnog urbanističkog plana Rastoci 1;
14. Predlog odluke o davanju saglasnosti Upravi za saobraćaj Crne Gore za izvođenje radova na rekonstrukciji magistralnog puta M-3 Plužine –Jasenovo Polje, dionica Zaborje – Jasenovo Polje;
15. Predlog odluke o davanju saglasnosti za kupovinu nepokretnosti za potrebe izgradnje Ulice 79;
16. Predlog odluke o davanju na privremeno korišćenje dijela zgrade za fizičku kulturu Džudo klubu „ Akademik" Nikšić;
17. Predlog odluke o dopunama Odluke o davanju saglasnosti za kupovinu nepokretnosti radi nastavka rekonstrukcije Bulevara 13. jul;
18. Predlog odluke o raspisivanju oglasa o javnom nadmetanju za prenos prava svojine na građevinsko zemljište u skladu sa Detaljnim urbanističkim planom Rastoci 3-izmjene i dopune;
19. Predlog odluke o preuzimanju osnivačkih prava nad Muškim rukometnim klubom ''Sutjeska'' iz Nikšića;
20. Predlog odluke o preuzimanju osnivačkih prava nad Muškim odbojkaškim klubom ''Sutjeska'' iz Nikšića;
21. Izvještaj o stanju imovine opštine Nikšić za 2023. godinu;
22. Izvještaj o radu Društva sa ograničenom odgovornošću "Parking servis Nikšić" za 2023. godinu sa Predlogom ocjena i zaključaka;
23. Izvještaj o radu sa finansijskim izvještajem Društva sa ograničenom odgovornošću „Vodovod i kanalizacija“ Nikšić za 2023. godinu, sa Predlogom ocjena i zaključaka;
24. Izvještaj o radu sa finansijskim izvještajem Društva sa ograničenom odgovornošću “Komunalno” Nikšić za 2023. godinu, sa Predlogom ocjena i zaključaka;
25. Izbor i imenovanja.

Materijale za predloženi dnevni red sjednice Skupštine, tačke 1, 2, 3, 4, 5, 6, 19, 20, 21, 22, 23 i 24, razmatrao je i prihvatio Savjet za razvoj i zaštitu lokalne samouprave.

 Prije prelaska na prvu tačku dnevnog reda, predsjednik Skupštine je podsjetio da je novi Poslovnik o radu Skupštine stupio na snagu, da je članovima 75, 76, 77, 78 i 79 preciziran način učešća u raspravi na sjednici Skupštine i posebno pojasnio član 76 Poslovnika.

 Istakao je da su se, imajući u vidu navedene novine, članovi Kolegijuma saglasili da po svim tačkama dnevnog reda odbornički klubovi imaju vrijeme po 20 minuta, da najviše u diskusiji učestvuju 3 diskutanta iz jednog kluba odbornika, da se kolege međusobno uvažavaju i poštuju, kao i u prethodnom periodu.

 Naglasio je da, što se tiče odlučivanja, članom 92 novog Poslovnika, formalizovana praksa koja je primjenjivana u prethodnom periodu, da Skupština odlučuje o svakom pitanju koje je stavljeno na dnevni red na samom kraju sjednice, nakon što se završi rasprava po svim tačkama dnevnog reda.

Prešlo se razmatranje tačaka po utvrđenom dnevnom redu.

I

Izvještaj o radu predsjednika Opštine i radu organa lokalne uprave i službi Opštine Nikšić za 2023. godinu

 Predsjednik Skupštine je podsjetio da su nadležna radna tijela Skupštine, Odbor za Statut i propise, Odbor za finansije, privredu i razvoj, Odbor za planiranje i uređenje prostora i komunalno-stambenu djelatnost i Odbor za međuopštinsku i međunarodnu saradnju su prihvatili Izvještaj o radu predsjednika Opštine i radu organa lokalne uprave i službi Opštine Nikšić za 2023. godinu i predložili Skupštini da isti usvoji.

 Odbor za društvene djelatnosti je bio podijeljenog mišljenja, dva člana Odbora su glasala "za" Izvještaj o radu predsjednika Opštine i radu organa lokalne uprave i službi Opštine Nikšić za 2023. godinu, dva člana Odbora su glasala "protiv".

 Uvodno izlaganje, povodom ove tačke dnevnog reda, imao je Marko Perućica, rukovodilac Službe za saradnju, poslove predsjednika i informisanje.

 U diskusiji su učestvovali: Slobodanka Roganović, Nikola Zirojević, Tatjana Knežević Perišić, Boris Muratović, Marko Kovačević, Nemanja Vuković i Aleksandar Mrvošević.

 Pitanja su postavili: Slobodanka Roganović, Nikola Zirojević i Tatjana Knežević Perišić.

 Na postavljena pitanja Slobodanke Roganović, Nikole Zirojevića i Tatjane Knežević Perišić, odgovore je dao Marko Perućica.

 Završno izlaganje, povodom ove tačke dnevnog reda, imao je Marko Perućica.

 Nakon završnog izlaganja, proceduralno za riječ javile su se Tatjana Knežević Perišić i Jelena Marković.

II

Predlog odluke o završnom računu budžeta Opštine Nikšić za 2023. godinu

Predsjednik Skupštine je podsjetio da su nadležna radna tijela Skupštine, Odbor za Statut i propise i Odbor za finansije, privredu i razvoj prihvatili Predlog odluke i predložili Skupštini da isti usvoji.

 Uvodno izlaganje, povodom ove tačke dnevnog reda, imao je Zoran Šoškić, sekretar Sekretarijata za finansije, privredu i razvoj.

 U diskusiji su učestvovali: Rajko Perović, Arsenije Lalatović, Boris Muratović, Marko Kovačević i Zoran Šoškić.

 Završnog izlaganja nije bilo.

III, IV, V

 Skupština je prihvatila predlog potpredsjednika Skupštine da se za treću, četvrtu i petu tačku dnevnog reda, podnese zajedničko uvodno izlaganje, vodi zajednička rasprava, a da se usvajanje materijala obavi pojedinačno.

 Predlog odluke o javnom vodosnabdijevanju na teritoriji opštine Nikšić

 Predlog odluke o upravljanju komunalnim otpadnim vodama na teritoriji opštine Nikšić

 Predlog odluke o upravljanju atmosferskim vodama na teritoriji opštine Nikšić

Potpredsjednik Skupštine je podsjetio da su nadležna radna tijela Skupštine, Odbor za Statut i propise, Odbor za finansije, privredu i razvoj i Odbor za planiranje i uređenje prostora i komunalno-stambenu djelatnost, prihvatili predloge odluka i predložili Skupštini da iste usvoji.

Proceduralno za riječ javio se Rajko Perović.

 Uvodno izlaganje, povodom ovih tačaka dnevnog reda, imao je Željko Cicmil, direktor Društva sa ograničenom odgovornošću „Vodovod i kanalizacija“ Nikšić.

 U diskusiji su učestvovali: Rajko Perović, Rajko Albijanić, Slobodanka Roganović, Nikola Zirojević i Željko Cicmil.

 Pravo na repliku koristio je Rajko Perović.

 Završnog izlaganja nije bilo.

VI

Predlog odluke o načinu privremenog skladištenja neopasnog građevinskog otpada i uslovima zaštite životne sredine

 Potpredsjednik Skupštine je podsjetio da su nadležna radna tijela Skupštine, Odbor za Statut i propise, Odbor za finansije, privredu i razvoj, Odbor za planiranje i uređenje prostora i komunalno-stambenu djelatnost i Savjet za zaštitu životne sredine prihvatili Predlog odluke i predložili Skupštini da isti usvoji.

 Uvodno izlaganje, povodom ove tačke dnevnog reda, imao je Vidak Krtolica, sekretar Sekretarijata za komunalne poslove i saobraćaj.

 U diskusiji su učestvovali: Slobodanka Roganović, Tatjana Knežević Perišić, Draško Mijušković, Boris Muratović i Vidak Krtolica.

 Pitanja su postavili, Tatjana Knežević Perišić i Draško Mijušković.

 Odgovore na postavljena pitanja dao je Vidak Krtolica.

 Završnog izlaganja nije bilo.

VII

 Predlog odluke o organizaciji vršenja povjerenih poslova premještanja nepropisno parkiranih vozila

 Potpredsjednik Skupštine je podsjetio da su nadležna tijela Skupštine, Odbor za Statut i propise, Odbor za finansije, privredu i razvoj i Odbor za planiranje i uređenje prostora i komunalno-stambenu djelatnost prihvatili Predlog odluke i predložili Skupštini da isti usvoji.

 Uvodno izlaganje, povodom ove tačke dnevnog reda, imao je Vidak Krtolica, sekretar Sekretarijata za komunalne poslove i saobraćaj.

 U diskusiji su učestvovali, Slobodanka Roganović i Vidak Krtolica.

 Pitanja je postavila Slobodanka Roganović.

 Na postavljena pitanja Slobodanke Roganović, odgovor je dao Vidak Krtolica.

 Završnog izlaganja nije bilo.

VIII,IX,X,XI,XII,XIII,XIV,XV,XVI,XVII i XVIII

Skupština je prihvatila predlog potpredsjednika Skupštine da se za osmu, devetu, desetu, jedanaestu, dvanaestu , trinaestu, četrnaestu, petnaestu, šesnaestu, sedamnaestu i osamnaestu tačku dnevnog reda podnese zajedničko uvodno izlaganje, vodi zajednička rasprava, a da se usvajanje materijala obavi pojedinačno.

 Predlog odluke o raspisivanju oglasa o javnom nadmetanju za prenos prava svojine na građevinsko zemljište u skladu sa Detaljnim urbanističkim planom za prostor između ulica Serdara Šćepana, Narodne omladine i Velimira Jakića

 Predlog odluke o prodaji zemljišta „Green Gvozd“ -u d.o.o. Podgorica radi izgradnje stubova i dalekovoda 110 kV u obuhvatu Lokalne studije lokacije Gvozd

 Predlog odluke o prodaji građevinskog zemljišta Radović Milici i Drašković Radovanu radi dokompletiranja urbanističke parcele broj 4 (blok 51) u obuhvatu Detaljnog urbanističkog plana "Rastoci 1"

 Predlog odluke o prodaji građevinskog zemljišta Veselinu Miljaniću radi dokompletiranja urbanističke parcele broj 3 (blok 51) u obuhvatu Detaljnog urbanističkog plana "Rastoci 1"

 Predlog odluke o prodaji građevinskog zemljišta Ljubiši Raoniću radi dokompletiranja urbanističkih parcela broj 5, 6, 7 i 8 (blok 38) u obuhvatu Detaljnog urbanističkog plana "Rastoci 1"

 Predlog odluke o razmjeni nepokretnosti radi izgradnje Ulice 7 i kompletiranja urbanističkih parcela u obuhvatu Detaljnog urbanističkog plana Rastoci 1

 Predlog odluke o davanju saglasnosti Upravi za saobraćaj Crne Gore za izvođenje radova na rekonstrukciji magistralnog puta M-3 Plužine – Jasenovo Polje, dionica Zaborje – Jasenovo Polje

 Predlog odluke o davanju saglasnosti za kupovinu nepokretnosti za potrebe izgradnje Ulice 79

 Predlog odluke o davanju na privremeno korišćenje dijela zgrade za fizičku kulturu Džudo klubu „ Akademik" Nikšić

 Predlog odluke o dopunama Odluke o davanju saglasnosti za kupovinu nepokretnosti radi nastavka rekonstrukcije Bulevara 13. jul

 Predlog odluke o raspisivanju oglasa o javnom nadmetanju za prenos prava svojine na građevinsko zemljište u skladu sa Detaljnim urbanističkim planom Rastoci 3 -izmjene i dopune

 Potpredsjednik Skupštine je podsjetio da su nadležna tijela Skupštine, Odbor za Statut i propise, Odbor za finansije, privredu i razvoj i Odbor za planiranje i uređenje prostora i komunalno-stambenu djelatnost, prihvatili predloge odluka i predložili Skupštini da iste usvoji.

 Odbor za društvene djelatnosti je prihvatio Predlog odluke o davanju na privremeno korišćenje dijela zgrade za fizičku kulturu Džudo klubu „ Akademik" Nikšić.

 Uvodno izlaganje, povodom ovih tačaka dnevnog reda, imao je Radosav Urošević, direktor Direkcije za imovinu.

 Pitanja, diskusije i završnog izlaganja nije bilo.

 Na zahtjev obrađivača materijala prešlo se na razmatranje XXI tačke dnevnog reda.

XXI

Izvještaj o stanju imovine opštine Nikšić za 2023. godinu

 Potpredsjednik Skupštine je podsjetio da su nadležna tijela Skupštine, Odbor za finansije, privredu i razvoj i Odbor za planiranje i uređenje prostora i komunalno-stambenu djelatnost prihvatili Izvještaj i predložili Skupštini da isti usvoji.

 Uvodno izlaganje, povodom ove tačke dnevnog reda, imao je Radosav Urošević, direktor Direkcije za imovinu.

 U diskusiji su učestvovali Kristina Šćepanović i Radosav Urošević.

 Završnog izlaganja nije bilo.

 Potpredsjednik Skupštine je odredio pauzu od 15.40 do 16.15 časova.

 Skupština je nastavila sa radom u 16.25 časova.

XIX i XX

Skupština je prihvatila predlog predsjednika Skupštine da se za devetnaestu i dvadesetu tačku dnevnog reda podnese zajedničko uvodno izlaganje, vodi zajednička rasprava, a da se usvajanje materijala obavi pojedinačno.

 Predlog odluke o preuzimanju osnivačkih prava nad Muškim rukometnim klubom ''Sutjeska'' iz Nikšića

 Predlog odluke o preuzimanju osnivačkih prava nad Muškim odbojkaškim klubom ''Sutjeska'' iz Nikšića

 Predsjednik Skupštine je podsjetio da su nadležna tijela Skupštine, Odbor za Statut i propise, Odbor za finansije, privredu i razvoj, Odbor za planiranje i uređenje prostora i komunalno-stambenu djelatnost i Odbor za društvene djelatnosti prihvatili predloge odluka i predložili Skupštini da iste usvoji.

 Uvodno izlaganje, povodom ovih tačaka dnevnog reda, imao je Dejan Ivanović, sekretar Sekretarijata za kulturu, sport, mlade i socijalno staranje.

 U diskusiji su učestvovali: Arsenije Lalatović, Nikola Zirojević, Dejan Ivanović, Boris Muratović, Marko Burić, Nemanja Vuković i Rajko Perović.

 Završnog izlaganja nije bilo.

XXII

Izvještaj o radu Društva sa ograničenom odgovornošću "Parking servis Nikšić" za 2023. godinu sa Predlogom ocjena i zaključaka

 Predsjednik Skupštine je podsjetio da su nadležna tijela Skupštine, Odbor za finansije, privredu i razvoj i Odbor za planiranje i uređenje prostora i komunalno-stambenu djelatnost su prihvatili Izvještaj o radu, sa Predlogom ocjena i zaključaka i predložili Skupštini da isti usvoji.

 Uvodno izlaganje, povodom ove tačke dnevnog reda, imala je Sanja Antović direktorica Društva sa ograničenom odgovornošću "Parking servis Nikšić".

 Pitanja, diskusije i završnog izlaganja nije bilo.

XXIII

Izvještaj o radu sa finansijskim izvještajem Društva sa ograničenom odgovornošću „Vodovod i kanalizacija“ Nikšić za 2023. godinu, sa Predlogom ocjena i zaključaka

 Predsjednik Skupštine je podsjetio da su nadležna tijela Skupštine, Odbor za finansije, privredu i razvoj i Odbor za planiranje i uređenje prostora i komunalno-stambenu djelatnost prihvatili Izvještaj o radu, sa Predlogom ocjena i zaključaka i predložili Skupštini da isti usvoji.

 Uvodno izlaganje, povodom ove tačke dnevnog reda, imao je Željko Cicmil, direktor Društva sa ograničenom odgovornošću „Vodovod i kanalizacija“ Nikšić.

 U diskusiji je učestvovao Boris Muratović.

 Pitanja su postavili Tatjana Knežević Perišić i Arsenije Lalatović.

 Odgovor na postavljena pitanja dao je Željko Cicmil.

 Završno izlaganje je imao Željko Cicmil.

XXIV

Izvještaj o radu sa finansijskim izvještajem Društva sa ograničenom odgovornošću “Komunalno” Nikšić za 2023. godinu, sa Predlogom ocjena i zaključaka

 Predsjednik Skupštine je podsjetio da su nadležna tijela Skupštine, Odbor za finansije, privredu i razvoj i Odbor za planiranje i uređenje prostora i komunalno-stambenu djelatnost, prihvatili Izvještaj o radu i predložili Skupštini da isti usvoji.

  Uvodno izlaganje, povodom ove tačke dnevnog reda, imao je Mileta Milatović, direktor Društva sa ograničenom odgovornošću “Komunalno” Nikšić.

 U diskusiji su učestvovali: Marko Burić, Nemanja Vuković, Rajko Perović, Nikola Vukotić, Boris Muratović i Mileta Milatović.

 Pitanje je postavio Marko Burić.

 Na postavljeno pitanje, odgovor je dao Mileta Milatović.

 Pravo na repliku koristili su Marko Burić i Rajko Perović.

 Završnog izlaganja nije bilo.

XXV

U okviru ove tačke dnevnog reda bilo je predviđeno imenovanje Žirija za dodjelu Nagrade oslobođenja Nikšića za 2024. godinu i imenovanje Komisije za Studentsku nagradu opštine Nikšić za 2024. godinu.

Diskusije nije bilo.

Predsjednik Skupštine je odredio pauzu u trajanju od 5 minuta.

\*\*\*

 Prešlo se na pojedinačno glasanje o svim tačkama dnevnog reda.

 Skupština je sa 21 glasom „za“, 11 glasova „protiv“ i bez „uzdržanih“ glasova, donijela

Z a k lj u č a k

Usvaja se Izvještaj o radu predsjednika Opštine i radu organa lokalne uprave i službi za 2023.godinu

Skupština je sa 21 glasom "za", 11 glasova "protiv" i bez "uzdržanih" glasova, donijela

Odluku

o završnom računu budžeta Opštine Nikšić za 2023. godinu

 Skupština je sa 21 glasom "za", 11 glasova "protiv" i bez "uzdržanih" glasova, donijela

Odluku

o javnom vodosnabdijevanju na teritoriji opštine Nikšić

Skupština je sa 21 glasom "za", 11 glasova "protiv" i bez "uzdržanih" glasova, donijela

Odluku

o upravljanju komunalnim otpadnim vodama na teritoriji opštine Nikšić

Skupština je sa 21 glasom "za", 11 glasova "protiv" i bez "uzdržanih" glasova, donijela

Odluku

o upravljanju atmosferskim vodama na teritoriji opštine Nikšić

Skupština je sa 20 glasova "za", 11 glasova "protiv" i 1 "uzdržanim" glasom, donijela

Odluku

o načinu privremenog skladištenja neopasnog građevinskog otpada i uslovima zaštite životne sredine

 Skupština je sa 21 glasom "za", bez glasova "protiv" i 11 "uzdržanih" glasova, donijela

Odluku

o organizaciji vršenja povjerenih poslova premještanja nepropisno parkiranih vozila

 Skupština je sa 32 glasa "za", bez glasova "protiv" i bez "uzdržanih" glasova, donijela

Odluku

o raspisivanju oglasa o javnom nadmetanju za prenos prava svojine na građevinsko zemljište u skladu sa Detaljnim urbanističkim planom za prostor između ulica Serdara Šćepana, Narodne omladine i Velimira Jakića

 Skupština je sa 32 glasa "za", bez glasova "protiv" i bez "uzdržanih" glasova, donijela

Odluku

o prodaji zemljišta „Green Gvozd“ -u d.o.o. Podgorica radi izgradnje stubova i dalekovoda 110 kV u obuhvatu Lokalne studije lokacije Gvozd

 Skupština je sa 32 glasa "za", bez glasova "protiv" i bez "uzdržanih" glasova, donijela

Odluku

o prodaji građevinskog zemljišta Radović Milici i Drašković Radovanu radi dokompletiranja urbanističke parcele broj 4 (blok 51) u obuhvatu Detaljnog urbanističkog plana "Rastoci 1"

 Skupština je sa 32 glasa "za", bez glasova "protiv" i bez "uzdržanih" glasova, donijela

Odluku

o prodaji građevinskog zemljišta Veselinu Miljaniću radi dokompletiranja urbanističke parcele broj 3 (blok 51) u obuhvatu Detaljnog urbanističkog plana "Rastoci 1"

 Skupština je sa 32 glasa "za", bez glasova "protiv" i bez "uzdržanih" glasova, donijela

Odluku

o prodaji građevinskog zemljišta Ljubiši Raoniću radi dokompletiranja urbanističkih parcela broj 5, 6, 7 i 8 (blok 38) u obuhvatu Detaljnog urbanističkog plana "Rastoci 1"

 Skupština je sa 32 glasa "za", bez glasova "protiv" i bez "uzdržanih" glasova, donijela

Odluku

o razmjeni nepokretnosti radi izgradnje Ulice 7 i kompletiranja urbanističkih parcela u obuhvatu Detaljnog urbanističkog plana Rastoci 1

 Skupština je sa 31 glasom "za", bez glasova "protiv" i 1 "uzdržanim" glasom, donijela

Odluku

o davanju saglasnosti Upravi za saobraćaj Crne Gore za izvođenje radova na rekonstrukciji magistralnog puta M-3 Plužine – Jasenovo Polje, dionica Zaborje – Jasenovo Polje

 Skupština je sa 31 glasom "za", bez glasova "protiv" i 1 "uzdržanim" glasom, donijela

Odluku

o davanju saglasnosti za kupovinu nepokretnosti za potrebe izgradnje Ulice 79

 Skupština je sa 32 glasa "za", bez glasova "protiv" i bez "uzdržanih" glasova, donijela

Odluku

 o davanju na privremeno korišćenje dijela zgrade za fizičku kulturu Džudo klubu „Akademik" Nikšić

 Skupština je sa 32 glasa "za", bez glasova "protiv" i bez "uzdržanih" glasova, donijela

Odluku

o dopunama Odluke o davanju saglasnosti za kupovinu nepokretnosti radi nastavka rekonstrukcije Bulevara 13. Jul

 Skupština je sa 32 glasa "za", bez glasova "protiv" i bez "uzdržanih" glasova, donijela

Odluku

o raspisivanju oglasa o javnom nadmetanju za prenos prava svojine na građevinsko zemljište u skladu sa Detaljnim urbanističkim planom Rastoci 3-izmjene i dopune

 Skupština je sa 32 glasa "za", bez glasova "protiv" i bez "uzdržanih" glasova, donijela

Odluku

o preuzimanju osnivačkih prava nad Muškim rukometnim klubom ''Sutjeska'' iz Nikšića

 Skupština je sa 32 glasa "za", bez glasova "protiv" i bez "uzdržanih" glasova, donijela

Odluku

o preuzimanju osnivačkih prava nad Muškim odbojkaškim klubom ''Sutjeska'' iz Nikšića

 Skupština je sa 21 glasom „za“, 11 glasova „protiv“ i bez „uzdržanih“ glasova, donijela sljedeći

Z a k lj u č a k

Usvaja se Izvještaj o stanju imovine opštine Nikšić za 2023. godinu

Skupština je sa 21 glasova "za", bez glasova "protiv" i 11 "uzdržanih" glasova, dala sljedeće

O c j e n e

1. Izvještaj o radu „Parking servis Nikšić” d.o.o. za 2023. godinu sadrži osnovne podatke o djelatnosti od javnog interesa koju obavlja , a koja mu je povjerena osnivačkim aktima.

2. Društvo je realizovalo planirane poslove i obezbijedilo kontinuitet u pružanju parking usluga, uz primjenu adekvatnih mjera štednje i obezbjedilo stabilno poslovanje i pozitivan finansijski saldo.

3. U izvještajnom periodu Društvo je ostvarilo ukupan prihod u iznosu od 254.382,06 eura, a ukupni rashodi su iznosili 232.733,92 eura i ostavarilo dobit u iznosu od 21.648, 14 eura.

4. „Parking servis Nikšić” d.o.o. je u 2023. godini ostvarilo značajan uspjeh na finansijskom planu i izmirilo u cjelosti dugovanja za poreze i doprinose zaposlenih iz 2023. godine, bez kreditnih zaduženja.

5. Radom „Parking servis Nikšić“ d.o.o. uveden je red u komunalnoj oblasti, parkiranje vozila na javnim parkiralištima, čime je postignuto ispunjenje osnovne funkcije ovog društva – regulacija i upravljanje saobraćajem u mirovanju tj. obavljanje poslova upravljanja javnim parkiralištima.

Na osnovu datih ocjena, Skupština je sa 21 glasom "za", bez glasova "protiv" i 11 "uzdržanih" glasova, donijela sljedeće

Z a k lj u č k e

1. Usvaja se Izvještaj o radu „Parking servis Nikšić” d.o.o. za 2023. godinu.

2. Kako bi na opšte prihvatljiv način učestvovalo u regulaciji i upravljanju saobraćajem u mirovanju na teritoriji opštine Nikšić, a u cilju podizanja nivoa usluga neophodno je da „Parking servis Nikšić“ d.o.o.:

* Nastavi da istražuje potrebe korisnika usluga u cilju povećanja obima i kvaliteta usluga koje pruža građanima i privrednim subjektima;
* Izvrši organizaciono prilagođavanje, kao i unapređenje IT sistema i evidencije u cilju ekonomičnosti, efikasnosti i efektivnosti rada;
* Radi na obuci kadra i stručnom usavršavanju u cilju kvalitetnog obavljanja radnih zadataka;
* U saradnji sa nadležnim organima lokalne uprave, državnim organima, pravnim i fizičkim licima, koja su zainteresovana za usluge ovog Društva, radi na valorizaciji novih javnih parkirališta i proširenju postojećih, u skladu sa planskim dokumentima, uz primjenu novog Elaborata o parking zonama, dozvoljenom vremenu parkiranja, kategoriji motornih vozila koja se mogu parkirati i načinu naplate naknade parkiranja na opštim i posebnim parkiralištima u Nikšiću.
* Nastavi aktivnosti na provođenju mjera štednje kroz racionalizaciju troškova.
* Razionalizacijom poslovanja u svim segmentima, neophodno je da Društvo organizuje poslovanje na način da postigne pozitivne poslovne finansijske rezultate, bez povećanja cijena usluga parkiranja.
* Realizacijom ovih aktivnosti, a shodno postavljenim programskim zadacima, uz angažovanje svih raspoloživih kapaciteta, stvoriće se uslovi za povećanje prihoda i smanjenje troškova poslovanja Društva, što će doprinijeti boljim finansijskim efektima.

Skupština je sa 21 glasom "za", 11 glasova "protiv" i bez "uzdržanih" glasova, dala sljedeće

O c j e n e

1. Izvještaj o radu DOO „Vodovod i kanalizacija“ Nikšić za 2023. godinu daje prikaz obavljanja djelatnosti od javnog interesa kao i dopunske djelatnosti, utvrđene Zakonom o komunalnim djelatnostima, Odlukom o osnivanju Društva sa ograničenom odgovornošću „Vodovod i kanalizacija“ Nikšić i Statutom društva.
2. U DOO „Vodovod i kanalizacija“ Nikšić na dan 31.12.2023. god. bilo je ukupno 187 zaposlenih, od toga 186 na neodređeno vrijeme , 1 na određeno vrijeme. Lice koje je zaposleno na određeno vrijeme je izvršni direktor Željko Cicmil.
3. Osnovni oblici organizovanja Društva, shodno Statutu Društva su: tehnički sektor, pravni sektor, ekonomski sektor, službe i drugi oblici organizovanja.
4. Snabdijevanje vodom korisnika u sistemu vodosnabdijevanja Nikšića u 2023.godini bilo je uredno. U najsušnijim ljetnjim periodima dolazilo je do prekida snabdijevanja u pojedinim prigradskim naseljima koja su bila kratkotrajna i nije bilo potrebe za uvođenjem restrikcija. Zbog smanjene izdašnosti i značajno povećane potrošnje , izvorište Poklonci je uključeno u sistem 31. jula i bilo je aktivno do 21. oktobra 2023.god .dok je izvorište Blace bilo aktivno u periodu od 26.avgusta do 17.oktobra 2023.godine. Sve seoske vodovode karakteriše značajno povećanje potrošnje vode u ljetnjim periodima, veliki broj nelegalnih priključaka na vodovodnoj mreži i neracionalna potrošnja korisnika. Od seoskih vodovoda koji se snabdijevaju preko gradskog vodovodnog sistema u ljetnjem periodu najviše problema je bilo na vodovodu Bogetići pa je Društvo u najsušnijem periodu uvodilo restrikcije. Od seoskih vodovoda koji imaju nezavisne sisteme vodosnabdijevanja u ljetnjem periodu kao i prethodne godine najveća problematika je bila vezana za vodovod u Župi nikšićkoj. Razlog ovakvog stanja je: enormno povećanje potrošnje korisnika , velika nelegalna potrošnja, neodgovorno djelovanje pojedinih stanovnika ove mjesne zajednice (jedan dio korisnika nema ugrađene vodomjere), pojedinci bez dozvole vrše zatvaranje ventila na vodovodnoj mreži i na taj način ostavljaju pojedina naselja bez vode. Vodovod Petrovići i Vraćenovići takođe je u ljetnjem periodu bio opterećen velikoim potrošnjom, ali uz redovno održavanje i saniranjem otkaza koji su se dešavali na pumpnim postrojenjima sistem je funkcionisao. Vodovodni sistem u Grahovu uz redovno održavanje snabdijevao je uredno sve korisnike ove MZ.
5. Tokom 2023. godine ispravnost i kvalitet vode za piće je kontrolisao Institut za javno zdravlje kao i interna renovirana i osavremenjena laboratorija Društva. Značajno je naglasiti da je tokom čitave godine kvalitet vode bio u skladu sa Pravilnikom o zdravstvenoj ispravnosti.
6. U cilju obezbjeđenja urednog vodosnabdijevanja i dovoljne količine vode ispravne za piće svim korisnicima, permanentnom smanjenju gubitka na mreži, Društvo je tokom 2023. godine:
* radilo na izgradnji i proširenju vodovodne mreže (smanjenje učešća azbestnih cijevi u ukupnoj mreži), zamjeni vodomjera, mjerenju, regulaciji i racionalizaciji potrošnje vode po zonama kao i tretmanu vode-hlorisanje;
1. Radi praćenja bezbjednosti vode za piće, Društvo je ispoštovalo sve procedure propisane HACCP sistemom, a obavljen je i treći redovni nadzor sistema početkom marta 2023. godine. Početkom marta 2023. godine obavljen je treći redovni nadzor sistema menadžmenta kvaliteta prema zahtjevima standarda MEST EN ISO 9001.2015. Vidan je napredak na nivou cijelog preduzeća i konstatovano je da se u potpunosti poštuje važeća dokumentacija, kao i zahtjevi standarda.
2. Društvo je tokom 2023. godine: održavalo hidrotehničku opremu fontane na trgu kao i sve gradske česme, završilo radove na sanaciji fontane u parku.
3. Vršeno je kontinuirano održavanje i rekonstrukcija fekalne i atmosferske kanalizacione mreže, izgradnja nove kanalizacione mreže i pružanje usluga po zahtjevima građana i pravnih lica. Intezivirani su radovi na priključenju objekta individualnog i kolektivnog stanovanja na mrežu fekalne kanalizacije čime se obezbjeđuje veća količina otpadnih voda za novoizgrađeno postrojenje. Opšti cilj je da se, priključenjem objekta na mrežu fekalne kanalizacije te uklanjanjem septičkih jama, doprinese zaštiti životne sredine i poboljšanju kvaliteta uslova života stanovništva. Za održavanje kanalizacije se koriste specijalna vozila velike starosti što otežava same intervencije. Pored dotrajalosti vozila dodatni problem u radu službe je bio usled nedostatka adekvatne radne snage.

Ukupan prihod koji je ostvaren u 2023. godini iznosi 5.088.973,97€. Najznačajniju stavku u formiranju ukupnog prihoda predstavljaju poslovni prihodi 96,32% dok finansijski i ostali prihodi iznose 3,68% ukupnog prihoda. Najveći dio čine prihodi od osnovne djelatnosti 59,77% ukupnog prihoda i to: od prodaje vode 40,47% (u apsolutnom iznosu 2059.529,67€) i odvodnje otpadnih komunalnih voda 19,30% (u apsolutnom iznosu 981.968,33€). Prihodi od izrade priključaka i zamjene vodomjera iznose 77.556,13€ (1,52% ukupnog prihoda). Od radova na vodovodnoj i kanalzacionoj mreži Društvo je prihodovalo 901.784,97€ (17,72% ukupnog prihoda). Prihodi od crpljenja, odvoza i zbrinjavanja otpadnih voda iz septičkih jama iznose 58.678,14€ (1,15% ukupnog prihoda). Održavanjem atmosferske kanalizacije Društvo je prihodovalo 61.805,75€ (1,21% ukupnog prihoda). Odloženi prihodi u visini amortizacije komunalne infrastrukture iznose 657.708,78€ (12,92% ukupnih prihoda). Prihodi od prodaje vode putem cistijerni iznose 11439,07€ (0,22% ukupnih prihoda). Prihodi od ostalih usluga i ostali poslovni iznose 91.246,00€ (1,79% ukupnih prihoda).

Ukuni rashodi za 2023. godinu iznose 4.489.998,17€. Troškovi zarada, naknada zarada i ostali lični rashodi iznose 2.195.374,00€ i bilježe povećanje od 5,48% u odnosu na prošlu godinu jer su izmjene i dopune Granskog kolektivnog ugovora za stambeno – komunalnu djelatnost stupile na snagu u novembru 2023.godine. Materijalni troškovi zbirno iznose 764.996,82€. Troškovi materijala za izradu i režijskog materijala su za 51,28% povećani u odnosu na 2022.godinu zbog povećanog obima radova na vodovodnoj i kanalizacionoj mreži.

Rezultat poslovanja DOO „ Vodovod i kanalizacija“ Nikšić je dobitak u iznosu od 598.975,80€, koji će uz saglasnost Osnivača upotrijebiti za pokrivanje negativnih rezultata iz prethodnih perioda.

Na osnovu datih ocjena, Skupština je sa 21 glasom "za", 11 glasova "protiv" i bez "uzdržanih" glasova, donijela sljedeće

Z a k lj u č k e

1. Usvaja se Izvještaj o radu DOO „Vodovod i kanalizacija“ Nikšić za 2023. godinu.
2. Prema iskazanim finansijsko-ekonomskim izvještajima pokazuje se da je u 2023.godini ostvaren najbolji poslovni rezultat u istoriji ovog preduzeća.
3. Sprovesti mjere kontrole na identifikaciji ilegalnih priključaka u cilju smanjenja nelegalnih potrošača vode, pogotovu u prigradskim naseljima i u ljetnjem periodu, što bi znatno uticalo na smanjenje gubitaka na mreži.
4. Imajući u vidu starost i dužinu vodovodne mreže u sistemu vodosnabdijevanja, a kako bi produžili životni vijek sistema i održali njegovu efektivnost, u narednom periodu neophodno je značajno više ulagati u rekonstrukciju.
5. U cilju povećanja naplate potraživanja preduzeti sve raspopožive mjere.
6. Društvo zbog karakteristika cjevovoda koristi kontejnere gasnog hlora od 1t koji su prepoznati kao opasnost i rizik od eventualnog incidenta što predstavlja opasnost za ljude i okolinu pa se ovaj rizik mora ukloniti tj. neutralisati.
7. Održati postojeći nivo funkcionisanja mreže atmosferske i fekalne kanalizacije i u skladu sa zahtjevima građana i planovima Opštine pristupi njenom proširenju.
8. Nastaviti sa preduzimanjem mjera na povećanju broja priključenja postojećih objekata na izgrađenu fekalnu kanalizaciju u cilju njene potpune valorizacije.
9. Nastaviti sa ažuriranjem katastra podzemnih instalacija ( vodovoda, fekalne i atmosferske kanalizacje).
10. U cilju blagovremenog i efikasnog izvršavanja poslova iz okvira svoje djelatnosti neophodno je raditi na unapređenju saradnje sa lokalnom upravom i drugim javnim službama.
11. U saradnji sa Osnivačem pronaći modele za obezbjeđenje finansijskih sredstava za poboljšanje tehničke opremljenosti Društva, stvaranje razvojnih mogućnosti u cilju proširenja djelatnosti i ostvarivanjem prihoda.

Skupština je sa 21 glasom "za", bez glasova "protiv" i 11 "uzdržanih" glasova, dala sljedeće

O c j e n e

1. Izvještaj o radu DOO „Komunalano“ Nikšić za 2023. godinu daje iscrpan prikaz obavaljanja pooslova iz nadležnosti Društva kroz realizaciju godišnjeg programa obavaljanja komunalanih djelatnosti u svemu prema utvrđenoj tehničko – operativnoj dinamici.
2. Kvalitetnijem obavaljanju povjerenih poslova u 2023. godini doprinijela je poboljšana tehnička opremljenost Društva (zamjena dijela dotrajalog voznog parka) u vidu nabavke vozila za odvoz komunalnog otpada i nabavke kamiona snjegočistača u ukupnom iznosu od 167.347,58€ kao i dio mašina i opreme u iznosu od 74.729,60€ (cjelokupna sredstva obezbijeđena su budžetom Opštine za 2023.g.). Takođe, od značajnijih investicionih aktivnosti nabavljeno je 5 komada polupodzemnih kontejnera u vrijednosti od 49.973,00€ sa tendencijom dalje nabavke kojom će se izvršiti zamjena postojećih nadzemnih kontejnera u užem gradskom jezgru.
3. I pored uspješne realizacije poslova definisanih programskim aktivnostima, značajno opterećenje Društvu predstavlja rast troškova zbog povećanja zarada zaposlenih, a posebno nekvalifikovane radne snage, stupanjem na snagu Granskog kolektivnog ugovora za stambeno komunalnu oblast, zatim neodgovarajuća kadrovska struktura i broj zaposlenih po radnim jednicama kao i neusklađenost cijena sa kretanjima na tržištu.
4. DOO „Komunalno“ Nikšić je u izvještajnoj godini realizovalo veliki dio planiranih poslova iz osnovne djelatnosti Društva u skladu sa Programom rada za 2023.god:
* Ostvareni ukupan prihod u iznosu od 3.702,793 € je za 15% veći u odnosu na 2022. godinu.
* Ostvareni ukupni rashodi Društva iznose 3.640.035 i za 10,0% su veći u odnosu na 2022. godinu.

DOO „Komunalno“ Nikšić je u 2023. godini ostvarilo pozitivan finansijski rezultat u iznosu od 53.181€.

1. Obaveze po osnovu zarada i naknada zarada kao i poreze i doprinose na lična primanja Društvo je tokom 2023. godine redovno izmirivalo kao i tekuće obaveze ali uz pomoć korišćenja kratkoročnih kredita dok je obaveze prema dobavljačima izmirivalo sa zakašnjenjem. Na dan 31.12.2023. godine obaveze prema dobavljačima iznosile su 296.770,00 € odnosno 37% su veće u odnosu na prethodnu godinu.

Na osnovu datih ocjena, Skupština je sa 21 glasom "za", bez glasova "protiv" i 11"uzdržanih" glasova, donijela sljedeće

Z a k lj u č k e

1. Usvaja se Izvještaj o radu DOO „Komunalno“ Nikšić za 2023. godinu.

2. Neophodno je da Društvo intenzivno sprovodi realizaciju Programa rada kao i da proširivanjem osnovne djelatnosti teži da pruža i druge usluge od javnog interesa - dopunske djelatnosti, što bi doprinosilo stvaranju prihoda i po tom osnovu.

1. Potrebno je prilagoditi raspoloživi kapacitet ljudskih resusrsa na poslovima iz nadležnosti Društva, posebno u operativnom dijelu, a sve u cilju kvalitetnijeg obavljanja komunalnih usluga, raspoređivanjem većeg broja neposrednih izvršilaca kao i veću kontrolu izvršavanja rada na terenu.
2. Uskladiti postojeći cjenovnik usluga Društva sa rastom cijena roba i usluga na tržištu čime bi iste bile realne, odnosno ekonomski adekvatne.
3. Nastaviti sa aktivnostima na povećanju naplate od svih korisnika usluga koristeći zakonske mogućnosti.
4. Pojačati angažovanje na rešavnju problema vezanih za naknade šteta nastale zbog ujeda pasa lutalica i drugih nezgoda na javnim površinama u cilju umanjenja tužbenih zahtjeva, a time i umanjenja finansijskih izdataka za navedene obaveze.
5. Intezivirati saradnju sa lokalnom upravom i drugim nadležnim službama radi preduzimanja potrebnih mjera na podizanju ekološke svijesti građana o potrebi selektovanja komunalnog otpada kao i na suzbijanju nastanka nelegalnog odlaganja otpada na javnim površinama, u cilju zaštite i očuvanja životne sredine.

 U cilju stvaranja uslova za povećanje prihoda i smanjenje troškova poslovanja Društva, neizostavani su: kontinuiran rad i obavljanje niza aktivnosti i mjera na planu podizanja nivoa kvaliteta komunalnih usluga, proširivanje osnovne djelatnosti, poboljšanje organizacije rada, potpuna realizaciju planiranih programskih aktivnosti, povećanje stepena naplate izvršenih usluga.

 Skupština je sa 30 glasova „za“, 1 glasom „protiv“ i 1 „uzdržanim“ glasom, donijela

O d l u k u

 o imenovanju Žirija za dodjelu Nagrade oslobođenja Nikšića za 2024. godinu u sastavu:

1. dr Marko Mitrović, predsjednik

članovi:

1. Marija Nikolić,
2. Aleksandar Vujović,
3. Miloš Milatović,
4. prof.Marko Kilibarda,
5. Stevan Kilibarda,
6. Miloš Nenezić,
7. Darko Nikolić,
8. mr Boris Muratović,
9. Nikola Zirojević i
10. Tomislav Bulajić.

 Skupština je sa 31 glasom „za“, bez glasova „protiv“ i 1 „uzdržanim“ glasom, donijela

O d l u k u

 o imenovanju Komisije za Studentsku nagradu opštine Nikšić za 2024. godinu, u sastavu:

 1. Radinko Krulanović, predsjednik

članovi:

 2. Ilija Kustudić,

 3. mr Ivan Marković,

 4. mr Milena Krivokapić i

 5. doc. dr Jasmina Nikčević.

Predsjednik Skupštine je podsjetio da je Poslovnikom o radu Skupštine opštine Nikšić uvedena novina - posebna sjednica Skupštine za odbornička pitanja. Obavijestio je da je na sjednici Kolegijuma dogovoreno da se tretira da je već održana jedna posebna sjednica u periodu mart-jun. Ukoliko bilo koji klub odbornika procijeni da je neophodno održati narednu - posebnu sjednicu posvećenu odborničkim pitanjima, na Kolegijumu će dogovoriti datum održavanja te sjednice.

 Na 19. sjednici Skupštine opštine, održanoj 29.03.2024. godine, odbornička pitanja postavili su: Tatjana Knežević Perišić (1), Boris Muratović (1), Aleksandar Mrvošević (3) i Sonja Milatović (2).

 Odbornici su dobili odgovore na postavljena pitanja u pisanoj formi.

 Odborničko pitanje je komentarisao Boris Muratović.

Skupština je završila rad po utvrđenom dnevnom redu, pa je predsjednik Skupštine zaključio sjednicu u 19.25 časova.

 Sastavni dio zapisnika je tonski snimak sjednice.

 Sekretarka Predsjednik

 Ivana Šljukić,s.r. Nemanja Vuković,s.r.